CELEX: 32018D0717
Language: bg
Date: 2018-05-14 00:00:00
Title: Решение (ОВППС) 2018/717 на Съвета от 14 май 2018 година за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA)

16.5.2018   
            
            
               BG
            
            
               Официален вестник на Европейския съюз
            
            
               L 120/10
            
         РЕШЕНИЕ (ОВППС) 2018/717 НА СЪВЕТА
   от 14 май 2018 година
   за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 18 май 2015 г. Съветът прие Решение (ОВППС) 2015/778 (1) за военна операция на ЕС в южната част на Централното Средиземноморие (EUNAVFOR MED операция SOPHIA) с цел разрушаване на бизнес модела на мрежите за незаконно превеждане и трафик на хора в южната част на Централното Средиземноморие.
            
         
               (2)
            
            
               На 20 юни 2016 г. Съветът прие Решение (ОВППС) 2016/993 (2), с което измени Решение (ОВППС) 2015/778, като разшири мандата на операцията, по-специално с цел подпомагане на обмена на информация и на прилагането на оръжейното ембарго на ООН в открито море край бреговете на Либия.
            
         
               (3)
            
            
               На 19 декември 2016 г. Съветът прие Решение (ОВППС) 2016/2314 (3), а на 25 юли 2017 г. — Решение (ОВППС) 2017/1385 (4), с които беше разширен обхватът на правомощията, предоставени на EUNAVFOR MED операция SOPHIA, за обмен информация със съответните участници.
            
         
               (4)
            
            
               На 20 март 2018 г. Комитетът по политика и сигурност постигна съгласие, че с цел да се подобри обменът на информация със съответните правоприлагащи органи на държавите членки и агенции на Съюза, EUNAVFOR MED операция SOPHIA може да включва информационно звено за престъпността (Crime Information Cell — CIC) в рамките на операцията.
            
         
               (5)
            
            
               Необходимо е обработването на лични данни от членовете на CIC да се извършва в съответствие с член 8 от Хартата на основните права на Европейския съюз.
            
         
               (6)
            
            
               Решение (ОВППС) 2015/778 следва да бъде съответно изменено.
            
         
               (7)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане, и не участва във финансирането на операцията,
            
         ПРИЕ НАСТОЯЩОТО РЕШЕНИЕ:
   Член 1
   В член 8 от Решение (ОВППС) 2015/778 се добавя следният параграф:
   
      „4.   EUNAVFOR MED операция SOPHIA може да включва информационно звено за престъпността (Crime Information Cell — CIC), съставено от служители на съответните правоприлагащи органи на държавите членки и на агенциите на Съюза, изброени в параграф 3 от настоящия член, за да се улесни получаването, събирането и предаването на информация, включително лични данни, във връзка с превеждането и трафика на хора, оръжейното ембарго на Либия, незаконния трафик, посочен в член 2б, параграф 4, както и във връзка с престъпления, имащи отношение към сигурността на операцията.
      Обработването на лични данни във връзка с това се извършва в съответствие с правото на държава на знамето на плавателния съд, на който е разположено CIC, а по отношение на служителите на агенциите на Съюза — в съответствие с правната рамка, приложима към съответните агенции.“.
   
   Член 2
   Настоящото решение влиза в сила в деня на приемането му.
   
      Съставено в Брюксел на 14 май 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 122, 19.5.2015 г., стр. 31).
   
      (2)  Решение (ОВППС) 2016/993 на Съвета от 20 юни 2016 г. за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 162, 21.6.2016 г., стр. 18).
   
      (3)  Решение (ОВППС) 2016/2314 на Съвета от 19 декември 2016 г. за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 345, 20.12.2016 г., стр. 62).
   
      (4)  Решение (ОВППС) 2017/1385 на Съвета от 25 юли 2017 г. за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 194, 26.7.2017 г., стр. 61).